27/03/2018 | Administración LocalMunicipal
Cerdido
Bolsa de contratación SAF

Por decreto da Alcaldía núm.55/2018 do día 15.03.2018 aprobouse a realización dunha bolsa de traballo para a contratación de axuda no fogar, para cubrir posibles baixas do persoal do servizo ou para contratacións temporais que figuran como anexo deste decreto No momento que se aprobe esta bolsa de traballo quedará extinguida a bolsa de traballo aprobada por Decreto da alcaldía núm.115/2016 do 20.06.2016 BASES PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS COMO AUXILIARES DE AXUDA NO FOGAR (SAF) Primeira: Obxecto: as presentes bases teñen por obxecto a elaboración dunha lista ou bolsa de traballo que servirá de base para a contratación laboral temporal ou nomeamentos interinos de persoal para o servizo de axuda no fogar no concello de Cerdido, para os casos de substitucións do persoal que está a prestar o servizo por vacacións, permisos, ILT, baixa por maternidade ou vacantes en devandito servizo. Segunda: Traballos a realizar: os asignados ao posto de traballo. Terceira: Tipo de contrato: os contratos a subscribir, dependendo de cada caso, poderán ser: a) de interinidade: por vacante na praza, para substitución de persoal con dereito a reserva do posto por motivo de vacacións, permisos, ilt, baixa por maternidade, etc. b) por acumulación de tarefas. Cuarta: Duración dos contratos: Segundo se estableza en cada contrato de conformidade coas necesidades do Concello de Cerdido Quinta: Xornada de traballo: poderá ser completa ou parcial segundo as necesidades do servizo segundo se estableza en cada caso. Sexta: Retribucións: as retribucións serán as que figuran no presuposto municipal para a mesma categoría profesional Sétima: requisitos: os aspirantes deberán reunir os seguintes requisitos, referidos á data na que remate o prazo de presentación de solicitudes: a). Ser de nacionalidade española, nacional dun Estado membro da Unión Europea, cónxuxe dun español ou dun nacional dun Estado membro de Unión Europea non separado de dereito, ou estranxeiro con residencia legal en España. b). Ter cumpridos os 16 anos de idade. c). Posuír permiso de condución e dispoñibilidade dun vehículo para desprazarse polo concello. d) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación para realizar as probas. A condición de minusválido e a súa compatibilidade acreditaranse con certificación da Delegación Provincial de Sanidade e Servizos Sociais. e) Non estar incurso en causa de incapacidade ou incompatibilidade que determine a lexislación vixente f) Non ter sido separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin atoparse inhabilitado para o exercicio de funcións públicas. g) Conforme o Decreto 99/2012, a partires do 1 de xaneiro de 2016 será requisito indispensable estar en posesión do certificado de profesionalidade de auxiliar de axuda a domicilio ou do certificado de profesionalidade de atención sociosanitaria a persoas dependentes no domicilio ou atención sociosanitaria a persoas dependentes en institucións sociais (R. D. 1379/2008), de 1 de agosto, polo que se establecen os certificados de profesionalidade da familia profesional Servizos Socioculturais e á comunidade ou título de Formación Profesional Regrada (Ciclo Medio) Técnico en Atención a Persoas en Situación de Dependencia. Os anteriores requisitos, así como os específicos que se esixan, se é o caso, deberán reunirse con referencia ao último día do prazo de presentación de solicitudes, e gozar deles ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente. Aquelas persoas que estean en proceso de obtención do certificado de profesionalidade deberan acreditalo coa carta da DX de formación e colocación ou xustificante de tramite de estar iniciado antes da finalización do período de presentación de instancias. Oitava: Presentación de instancias: a presentación de solicitudes poderá facerse no rexistro xeral do concello de Cerdido ou na forma determinada polo artigo 16.4 da lei 39/2015, de 1 de outubro do procedemento administrativo común durante o prazo de vinte días naturais, contados dende o seguinte ao da publicación do anuncio da convocatoria no BOP. As solicitudes presentaranse no modelo de instancia que se facilitará nas oficinas municipais e irán acompañadas dos seguintes documentos: a) Fotocopia compulsada do DNI b) Fotocopia compulsada do Permiso de conducir e declaración xurada de dispoñibilidade de vehículo c) Certificado de profesionalidade ou titulación ou documentación equivalente que acredite a titulación. d) Fotocopia compulsada da Documentación acreditativa dos méritos alegados Novena: Admisión de aspirantes: finalizado o prazo de presentación de instancias por resolución de alcaldía se aprobará a lista provisional das persoas admitidas e excluídas, que será publicada no taboleiro de anuncios do concello. Concederase un prazo de tres días hábiles para reclamacións, si as houbera, e /ou para a emenda dos defectos de documentación, ben entendido que non se considerará deficiencia ou erro a falla de presentación de documentación xustificativa do currículo ou méritos alegados nin se aceptará documentación algunha para completar dito currículo. Transcorrido o prazo de reclamacións, ditarase nova Resolución estimándoas ou desestimándoas, con publicación da lista definitiva das persoas admitidas e non admitidas no taboleiro de anuncios do concello. En dita Resolución se indicará a composición da Comisión Seleccionadora e o día, hora e lugar no que se levará a cabo a fase de oposición prevista nas presentes bases. Décima: Selección das persoas aspirantes: a selección das persoas aspirantes farase mediante o sistema de concurso-oposición, constando das seguintes fases: FASE DE CONCURSO: máximo de 15 puntos A) Formación: máximo de 7 puntos.1) Por cada curso impartido por unha Institución pública ou con recoñecemento oficial relacionado coas funcións a desempeñar de 100 horas ou mais horas de duración: 1 punto, cun máximo de 3 puntos 2) Por cada curso impartido por unha Institución pública ou con recoñecemento oficial relacionado coas funcións a desempeñar de máis de 50 horas ou mais horas de duración: 0,50 puntos, cun máximo de 3 puntos.3) Por cada curso impartido por unha institución pública ou con recoñecemento oficial relacionado coas función a desempeñar de 20 horas ou mais horas de duración: 0,25 puntos, cun máximo de 1 puntos. O Tribunal valorará no seu conxunto e por unha soa vez, os cursos que sexan de natureza análoga e contido curricular similar. O mesmo curso realizado en máis de unha ocasión só será valorado unha vez. B) Experiencia laboral: máximo 7 puntos. Por cada mes completo de servizos prestados en calquera administración pública mediante relación laboral, fixa ou temporal, ou funcionarial, de carreira ou interina, como auxiliar de axuda no fogar ou equivalente: 0,10 puntos. Por cada mes completo de servizos prestados en empresas privadas como auxiliar de axuda no fogar ou equivalente: 0,05 puntos. C) Coñecemento da lingua galega: máximo 1 puntos Por estar en posesión de titulación acreditativa do Celga 2 ou equivalente segundo validacións oficialmente establecidas: 0,5 punto Por estar en posesión de titulación acreditativa do Celga 3 ou equivalente segundo validacións oficialmente establecidas: 0,75 puntos Por estar en posesión de titulación acreditativa do Celga 4 ou superior ou equivalente segundo validacións oficialmente establecidas: 1 puntos Os/as aspirantes que non acrediten estar en posesión de ningún dos Celga establecidos, deberán realizar un exercicio que demostre o coñecemento da lingua galega. O exercicio evaluarase en apta ou non apto. No suposto que sexa non apta non se incorporará a bolsa de contratación. Os cursos xustificaranse mediante fotocopia compulsada dos certificados, diplomas, documentos ou títulos acreditativos A experiencia profesional acreditarse mediante un informe de vida laboral, expedido pola Tesourería Xeral da Seguridade Social, acompañado dos contratos de traballo correspondentes, ou do certificado da empresa correspondente. Se non se presenta a documentación anterior non se procederá a valorar os méritos, se os documentos acreditativos ofrecesen dúbidas, non se terán en conta os méritos que se pretendan acreditar. Non se valorarán aqueles cursos nos que non estea debidamente acreditada a súa duración.2.- FASE DE OPOSICIÓN- ENTREVISTA: máximo 30 puntos A Comisión seleccionadora realizará un exame tipo test coa finalidade de avaliar os coñecementos da persoa candidata ao posto de traballo en materia do SAF. O test consistirá en contestar a un cuestionario composto por 20 preguntas sobre o temario que figura como Anexo II das presentes bases, con tres respostas alternativas, sendo unicamente unha delas a correcta. O tempo máximo para a realización deste exercicio será de trinta minutos. Cada resposta correcta puntuarase con 1 punto, e as respostas erradas ou en branco non penalizarán. O exercicio se valorará cun máximo de 20 puntos. A Comisión seleccionadora realizará unha entrevista persoal a cada aspirante coa finalidade de avaliar a adecuación da persoa candidata ao posto de traballo e os seus coñecementos teóricos e prácticos en materia do SAF, podendo outorgar ata un máximo de 10 puntos. De producirse empate na puntuación, a orde de desempate será a seguinte: 1) Puntuación obtida no test da fase de oposición.2) Puntuación obtida no apartado A da fase de concurso.3) Puntuación obtida no apartado B da fase de concurso.4) Puntuación obtida na entrevista. Undécima: Formación da bolsa de traballo. Unha vez concluída a fase de selección das persoas aspirantes, a Comisión seleccionadora confeccionará unha lista polo orde resultante da puntuación obtida na selección, sendo a primeira a de maior puntuación e así sucesivamente. A devandita lista exporase no taboleiro de edictos do concello. Cos aspirantes aprobados formarase unha bolsa de traballo segundo a orde de puntuación obtida para contratacións laborais temporais de acordo coas seguintes normas: 1.- Chamamentos aos aspirantes. Os chamamentos faranse polo medio máis urxente que permita ter constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que o realice fará constar mediante dilixencia a súa realización, e se tivo ou non resposta 2.- Situación na Bolsa de Traballo. As persoas integrantes da bolsa de traballo non perderán a orde de prelación que en cada momento lles corresponda, de tal maneira que, se o contrato para a que son chamados finaliza, retornarán ao mesmo posto do grupo. As persoas integrantes da Bolsa de Traballo que, sendo convocadas para facer efectiva a contratación ou segundo ou disposto na base 11.1, non se presentasen ou renunciasen a esta sen xustificación suficiente, perderán os seus dereitos quedando excluídos da lista durante un ano. A mesma consecuencia terá a renuncia á continuidade no desempeño dun posto de traballo salvo os disposto no punto 5 nos casos de mellora de contratación.3.- Nomeamentos e Cesamentos. Poderán realizarse contratacións temporais para o desempeño de postos de traballo que se encontren vacantes ou, excepcionalmente, nomeamentos interinos para substitución de persoal con dereito a reserva do posto por motivo de ILT, baixa por maternidade, vacacións, permisos, etc, e sexa imprescindible o nomeamento interino para a correcta prestación do servizo, o cal deberá quedar debidamente acreditado no expediente. Previamente ao nomeamento deberá solicitarse informe de existencia de crédito á Intervención municipal. Unha vez comparecera o aspirante chamado segundo a orde da Bolsa de Traballo, o Alcalde por Resolución procederá a sua contratación para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por Resolución da alcaldía de conformidade co establecido na lexislación vixente.4.- Actualización de méritos na bolsa e novas incorporacións. Unha vez ao ano e sempre que as necesidades o determinen e e entre os meses de marzo e abril, aprobarase por Decreto da Alcaldía a apertura dun prazo de vinte días para para poder incluír a novas persoas e actualizar os méritos das persoas incluídas, realizándose unha nova valoración por parte da comisión seleccionadora, dando lugar a unha nova situación na bolsa das persoas existentes. Publicarase un anuncio no BOP e no Taboleiro de anuncios do Concello 5.- Mellora. No caso de que algunha persoa integrante da bolsa de traballo estivera xa contratado como persoal laboral no concello de Cerdido e fora a realizarse un novo chamamento para un posto que obxectivamente poda considerarse como de mais longa duración ou de maior xornada, poderá solicitar ser contratado con preferencia aos seguintes na lista. O órgano competente o acordará sempre que non supoña menoscabo para o servizo. Duodécima: Publicidade no BOP publicarase anuncio comprensivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios os resultados do proceso de selección. Décimo terceira: Comisión seleccionadora a comisión seleccionadora estará composta por un presidente, un secretario e tres vogais nomeados por resolución de alcaldía de conformidade co artigo 60 da lei 7/2007, do estatuto básico do empregado público. Poderase nomear a persoal técnico aos únicos efectos de asesoramento da Comisión Seleccionadora. Todos os membros da Comisión Seleccionadora deberán posuír a titulación ou especialización igual ou superior á esixida para o acceso á praza convocada. A Comisión seleccionadora estará facultada para a interpretación das presentes bases, así como para resolver as dúbidas que xurdan da súa aplicación determinará a actuación procedente nos casos non previstos. Décimo cuarta: As bases desta convocatoria vinculan á administración municipal, á comisión seleccionadora e ás persoas aspirantes que participen no proceso selectivo convocado. Décimo quinta: as presentes bases serán aprobadas polo sr. Alcalde. SOLICITUDE PARA TOMAR PARTE NA BOLSA DE EMPREGO PARA AUXILIAR DE AXUDA NO FOGAR COMO PERSOAL LABORAL TEMPORAL D./Dª. maior de idade, con DNI. e con domicilio a efectos de notificacións na rúa ou lugar de. e número de teléfono. EXPÓN Que estando convocadas probas selectivas para a constitución dunha Bolsa de Emprego na categoría de AUXILIAR DE AXUDA NO FOGAR do Concello de Cerdido DECLARO BAIXO A MIÑA RESPONSABILIDADE 1.- Que reúno todos e cada un dos requisitos esixidos nas presentes bases para poder participar na proba selectiva.2.- Que posúo a capacidade funcional para o desempeño das tarefas propias do posto de traballo.3.- Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial.4.- Non estar incurso en ningunha das causas de incapacidade ou incompatibilidade que determina a vixente lexislación.5.- Dispoño de vehículo para realizar o traballo SOLICITA: Tendo por presentada a presente solicitude dentro do prazo concedido ao efecto ser admitido para tomar parte nas probas selectivas para o acceso á Bolsa de emprego de referencia. Á presente solicitude acompáñase: unha fotocopia do DNI, pasaporte ou documento equivalente, e os documentos que acreditan o cumprimento dos requisitos e dos méritos profesionais e académicos requiridos. Cerdido,. de. de 20. Asdo.:. Tema 1.-Características e necesidades de atención hixiénico sanitaria das persoas dependentes no domicilio. Tema 2.-. Administración de alimentos e tratamentos a persoas dependentes no domicilio. Tema 3.- Mellora das capacidades físicas e primeiros auxilios para as persoas dependentes no domicilio. Tema 4.- Mantemento e rehabilitación psicosocial das persoas dependentes no domicilio. Tema 5- Apoio ás xestións cotiás das persoas dependentes. Tema 6.- Interrelación e comunicación coa persoa dependente e o seu entorno. Tema 7.- Xestión, aprovisionamento e cociña na unidade familiar de persoas dependentes. Tema 8.- Mantemento, limpeza e organización do domicilio das persoas dependentes. Tema 9.-O concello de Cerdido: organización, parroquias e lugares. Cerdido, 16 de marzo de 2018 O Alcalde, Benigno Galego Castro